Up-642/02
Datum: 2002-12-10T00:00:00.000+01:00
ecli: ECLI:SI:USRS:2002:Up.642.02
vrsta: posamični akt
zadeva: ustavna pritožba
objavljeno: Neobjavljeno | 10.12.2002
dokument: US21951
akt: Ustavna pritožba družbe A. d.d., Ž. zoper sklep Višjega sodišča v Ljubljani št. III Cp 1234/2000 z dne 19. 1. 2001 v zvezi s sklepom Okrajnega sodišča v Ljubljani št. In 279/96 z dne 3. 2. 1999
resitev: zavrženje
izrek: Ustavna pritožba družbe A. d.d., Ž. zoper sklep Višjega sodišča v Ljubljani št. III Cp 1234/2000 z dne 19. 1. 2001 v zvezi s sklepom Okrajnega sodišča v Ljubljani št. In 279/96 z dne 3. 2. 1999 se zavrže.
stavek: Ustavna pritožba se lahko vloži v 60 dneh od vročitve posamičnega akta, zoper katerega je mogoča ustavna pritožba. Pobuda Državnemu tožilstvu RS naj vloži zahtevo za varstvo zakonitosti na tek roka za vložitev ustavne pritožbe ne vpliva.
odlocitev: sklep
geslo: Rok za vložitev ustavne pritožbe, prepozna ustavna pritožba.
podlaga: Zakon o Ustavnem sodišču (ZUstS), 1. al. 1. odst. 55. čl.
datum_vloge: 2002-10-28T23:00:00.000Z
datum_odlocitve: 2002-12-09T23:00:00.000Z

# Up-642/02-4

18. 12. 2002

# SKLEP

Ustavno sodišče je v postopku za preizkus ustavne pritožbe družbe A. d.d., Ž., ki jo zastopa član uprave B. B., na seji senata dne 10. decembra 2002 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)

sklenilo:

Ustavna pritožba družbe A. d.d., Ž. zoper sklep Višjega sodišča v Ljubljani št. III Cp 1234/2000 z dne 19. 1. 2001 v zvezi s sklepom Okrajnega sodišča v Ljubljani št. In 279/96 z dne 3. 2. 1999 se zavrže.

## OBRAZLOŽITEV

Ustavni pritožnik izpodbija sklep Višjega sodišča v Ljubljani št. III Cp 1234/2000 z dne 19. 1. 2001, s katerim je to sodišče zavrnilo neumaknjeni del ugovora zoper sklep sodišča prve stopnje o izvršbi št. In 279/96 z dne 3. 2. 1999.

Ustavni pritožnik navaja, da je izpodbijani sklep Višjega sodišča v Ljubljani prejel 29. 5. 2002 in da je dne 6. 7. 2002 Državnemu tožilstvu Republike Slovenije dal pobudo za vložitev zahteve za varstvo zakonitosti. Državno tožilstvo ga je z dopisom z dne 28. 8. 2002 obvestilo, da ni vložilo zahteve za varstvo zakonitosti.

Pritožnik zatrjuje, da je v postopku prišlo do kršitve človekove pravice do enakega varstva pravic (22. člen Ustave), pravice do sodnega varstva (23. člen Ustave) in pravice do pravnega sredstva (25. člen Ustave).

V skladu z 52. členom Zakona o Ustavnem sodišču (v nadaljevanju ZUstS) je ustavno pritožbo treba vložiti v roku 60 dni od vročitve izpodbijanega akta. Ustavni pritožnik sam navaja, da je izpodbijani sklep Višjega sodišča prejel dne 29. 5. 2002. Z naslednjim dnem je začel teči šestdesetdnevni rok za vložitev ustavne pritožbe. Ustavna pritožba, vložena dne 28. 10. 2002, je torej prepozna in jo je treba zavreči. Kot je Ustavno sodišče že večkrat povedalo, pobuda državnemu tožilstvu za vložitev zahteve za varstvo zakonitosti na tek roka za vložitev ustavne pritožbe ne vpliva.

Senat Ustavnega sodišča je sprejel ta sklep na podlagi prve alineje prvega odstavka 55. člena ZUstS ter prve alineje 52. člena Poslovnika Ustavnega sodišča Republike Slovenije (Uradni list RS, št. 49/98 in 30/02) v sestavi: predsednica senata mag. Marija Krisper Kramberger ter člana Jože Tratnik in dr. Dragica Wedam Lukić. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.

Predsednica senata

mag. Marija Krisper Kramberger